Nowy Rozhlad za mjasec junij jo wujšeł. W dolnoserbskej rěcy stej pódla recenzija ku kusoju „Wjelika wutšoba“ wót Nimsko-serbskego ludowego źiwadła (wót Bernd Pittkuningsa) a baseń wót Hendricha Jordana „Chwalba piwa“.
Zajmny jo górnoserbski pśinosk Mikławša Krawca „Wšosokołske zlěty w Praze a Serbja“. Tam źo wó wobźělnice zlětow z Łužyce, mjazy wójnoma a pó lěta 1945 jo pódla. Na drastwach žeńskich jo spóznaś, až tež Serbowki z Dolneje Łužyce su tam dojěli. Góźba za artikel jo, až zachopjeńk julija (lětosa) buźo XVI. Wšosokołski zlět, źož se delegacija Serbskego sokoła wobźělijo.
szl_Latn szl_Latn